b'\n_START_ARTICLE_\nSCARA\n_START_PARAGRAPH_\nScara tipo robotas (angl. Selective Compliant Assembly Robot Arm)\xc2\xa0\xe2\x80\x93 i\xc5\xa1renkanti lanksti ranka robotizuotam surinkimui._NEWLINE_Tradici\xc5\xa1kai SCARA yra 4-i\xc5\xb3 judrumo laipsni\xc5\xb3 robotas, t. y. jis gali dirbti X-Y-Z koordina\xc4\x8di\xc5\xb3 sistemoje. Ketvirtasis laipsnis\xc2\xa0\xe2\x80\x93 rie\xc5\xa1o pasukimas (Teta-Z). X, Y ir Teta-Z judesiai atliekami vienoje plok\xc5\xa1tumoje, pasukam\xc5\xb3 jung\xc4\x8di\xc5\xb3 pagalba. Vertikal\xc5\xb3 judes\xc4\xaf paprastai atlieka atskira linijin\xc4\x97 pavara ties roboto rie\xc5\xa1u ar baze. SCARA robotai naudojami surinkimo operacijose, kur galutinis detal\xc4\x97s pad\xc4\x97jimo judesys atliekamas vien tik vertikalia a\xc5\xa1imi. Da\xc5\xbeniausiai naudojamas surinkimui, dedant objektus plok\xc5\xa1tumoje.'